Deg yixef wis kraḍ “Tamuɣli n Yidir ɣer taqbaylit ”, anda i d-nefren kra n yisefra i d-yettawin ɣef teqbaylit nexdem-asen tasleḍt. imi taqbaylit di ccna n Yidir d tin d-ibanen s waṭas n tugniwin i yeqnen ama ɣer leεwayed d wansayen , idles , tutlayt , laṣel ; s umata ɣer teqbaylit n uqbayli ama d amawal neɣ d izamulen ( ikufan, icbuyla, azeṭṭa, …) , amezruy , tigemmi (timucuha , inzan , isefra ) d tugniwin i yessemres umedyaz akken ad d-yessenfali timuɣliwin-ines ɣer teqbaylit , rnu ɣef waya asemres n tumnayt i as-yernan deg unamek i wawalen yessemres. Yidir d win yesxdmen daɣen asugen deg isefra-ines ama dayen i dyewwi si tgemmi neɣ d ayen i d-yerna d amaynut ɣef ubrid n iɣerbazen n tsekla am uzamuli .